Môže sa liek Wobenzym užívať v kombinácii s liekom Fraxiparine?
Dobrý deň prajem.som po výmene kolenného kĺbu a cca 30 dní sibudem pichať flaxiparin nariedenie krvi.môžem užívať wobenzyn na zmiernenie pooperačných stavov,opuchov a zápalov? Alebo nejaká alternatíva. Ďakujem
Dobrý deň,
ďakujeme za Vašu otázku.
Pri súčasnom užívaní liekov Wobenzym a Fraxiparine bola pozorovaná stredne závažná interakcia, pri ktorej môže byť potenciovaný antikoagulačný účinok. Z toho dôvodu odporúčam užívanie lieku Wobenzym konzultovať s ošetrujúcim lekárom, ktorý pozná Váš zdravotný stav najlepšie a dokáže zvážiť pomer možného prínosu a rizika vyplývajúceho zo súčasného užívania prípravkov.
V prípade, že Vás trápi pretrvávajúci opuch, je vhodnou voľbou
octanový krém
. Krém prispieva k regenerácii pokožky pri drobných pomliaždeninách, má chladivý účinok zmierňuje opuch a pocit svrbenia. Aplikuje sa 1-3x denne na určené miesto v súvislej vrstve.
Užívanie voľnopredajných protizápalových látok (napr. Ibalgin, Flector, Nalgesin S) Vám bez konzultácie s lekárom neodporúčam, nakoľko pri súčasnej kombinácii s liekom Fraxiparine dochádza k viacerým interakciám.
V prípade silnej bolesti je možné krátkodobo podávať voľnopredajné analgetiká s obsahom paracetamolu, napr.
Dr. Max Paracetamol 500 mg.
Prajem pekný zvyšok dňa.
S pozdravom
PharmDr. Patrícia Čečková